כשגדלתי בטייוואן
כבתה של אמנית קליגרפיה,
אחד מזכרונותי היקרים ביותר
הוא כשאמי הראתה לי את היופי, את המבנה
ואת הצורה של האותיות הסיניות.
מאז אותם ימים נותרתי מוקסמת
מן השפה המופלאה הזו.
אבל בעיני אדם זר היא נראית
בלתי-חדירה כמו חומת סין הגדולה.
בשנים האחרונות תהיתי
אם אוכל להפיל את החומה הזאת,
כדי שכל אדם שמעוניין להבין ולהעריך
את יופיה של השפה המתוחכמת הזו יוכל לעשות כן.
התחלתי לחשוב ששיטה חדשה ומהירה
ללימוד סינית עשויה להועיל.
בגיל 5 התחלתי ללמוד איך לצייר
כל משיכת-קולמוס של כל אות
ברצף הנכון.
בכל יום למדתי אותיות חדשות
במרוצת 15 השנים שחלפו מאז.
מכיוון שיש לנו רק 5 דקות,
כדאי שתהיה לנו דרך מהירה ופשוטה יותר.
מלומד סיני יכול להבין 20,000 אותיות.
אתם זקוקים רק ל-1,000 כדי לקרוא ברמה בסיסית.
ה-200 העליונות יאפשרו לכם להבין
40% מהספרות הבסיסית--
מספיק כדי לקרוא שלטי רחוב, תפריטי מסעדות,
ולהבין את הרעיון הבסיסי בעמודי אינטרנט
או בעיתונים שונים.
היום אתחיל עם שמונה
כדי להראות לכם איך השיטה פועלת.
מוכנים?
פיתחו את הפה ככל שתוכלו
עד שייראה כמו ריבוע.
זהו פה.
זהו אדם שיוצא לטיול.
אדם.
אם צורת האש היא של אשה
עם שתי זרועות משני הצדדים,
כאילו צורחת בטירוף,
"הצילו! אני נשרפת!"--
מקור הסמל הזה הוא בצורתה של הלהבה,
אבל אני מעדיפה לחשוב כך. מה שמתאים לכם.
זה עץ.
עץ.
זה הר.
השמש.
הירח.
הסמל של הדלת
נראה כמו זוג דלתות מסבאה במערב הפרוע.
אני מכנה את 8 האותיות האלה "רדיקליות".
אלו הן אבני הבניין
שתעזורנה לכם ליצור אותיות נוספות.
אדם.
אם מישהו הולך אחריו, זה "לעקוב".
ולפי הפתגם העתיק,
שניים הם חברה, ושלושה מהווים קהל.
אם אדם פורש את זרועותיו,
הוא אומר, "זה היה כזה גדול."
האדם שבתוך הפה, האדם הזה לכוד.
הוא אסיר, ממש כמו יונה בתוך הלוויתן.
עץ יחיד הוא עץ. שני עצים ביחד נותנים לנו חורשה.
שלושה עצים ביחד - ויצרנו יער.
הניחו לוח מתחת לעץ, ויש לנו יסוד.
הציבו פה מעל לעץ, וזה "אידיוט". [צחוק]
קל לזכור את זה,
כי עץ מדבר זה דבר די אידיוטי.
זוכרים את האש?
פעמיים אש, מתחמם מאד.
שלוש פעמים אש: הרבה להבות.
מציבים את האש מתחת לשני עצים, הם בוערים.
עבורנו, השמש היא מקור השפע.
שתי שמשות ביחד - שגשוג.
שלוש שמשות ביחד - אלו נצנוצים.
הציבו ביחד את השמש והירח הזורחים,
זו בהירות.
זה גם אומר "מחר", אחרי יום ולילה.
השמש עולה מעל לאופק. זריחה.
דלת, הניחו לוח בתוך הדלת,
זהו בריח.
הציבו פה בתוך הדלת: זו הצגת שאלות.
תוק-תוק? יש מישהו בבית?
האדם הזה מתגנב החוצה דרך הדלת,
בורח, מתחמק.
משמאל יש לנו אשה.
שתי נשים ביחד - הן מתווכחות.
[צחוק]
שלוש נשים ביחד - היזהרו, מדובר בניאוף.
אז עברנו כמעט על 30 אותיות.
בעזרת השיטה הזו, שמונה הרדיקליות הראשונות
מאפשרות לבנות 32.
שמיניית האותיות הבאה
תבנה עוד 32.
כך שבמעט מאמץ,
תוכלו ללמוד כמה מאות אותיות,
שזה מקביל לידע של ילד סיני בן 8.
אז אחרי שלמדנו את האותיות, נתחיל לבנות ביטויים.
לדוגמה, ההר והאש ביחד
נותנים הר-אש. זהו הר געש.
אנו יודעים שיפן היא ארץ השמש העולה.
זו שמש שמוצבת יחד עם המקור,
כי יפן נמצאת ממזרח לסין.
אז שמש ומקור ביחד יוצרים את יפן.
אדם מאחורי יפן, מה קיבלנו?
אדם יפני.
האות משמאל היא שני הרים
זה על גבי זה.
בסין הקדומה, המשמעות של זה היתה גלות,
כי קיסרי יפן הגלו את אויביהם הפוליטיים
אל מעבר להרים.
היום, המונח "גלות" שינה את משמעותו ל"לצאת".
פה שאומר לכם לאן לצאת
הוא "יציאה".
זו גם שקופית שנועדה להזכיר לי להפסיק לדבר
ולרדת מהבמה. תודה לכם.
[מחיאות כפיים]